Diari Oficial de la Generalitat Valenciana


Sumari del DOGV 9098, del 02-06-2021 (2021/5942)

RESOLUCIÓ de 25 de maig de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 1, Despeses de personal, per un import de 16.847,67, euros pel cofinançament de la Unió Europea, en el marc del programa Horitzó 2020, al projecte SolAqua, així com una transferència del capítol 2 al capítol 1 per 16.847,66 euros, en el pressupost del programa 512.10, Gestió i infraestructures de recursos hidràulics sanejament i depuració d'aigües (expedient 12.003/21-064).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9098

Data del DOGV
:   02-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5942


Data del document
:   25-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de maig de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 1, Despeses de personal, per un import de 16.847,67, euros pel cofinançament de la Unió Europea, en el marc del programa Horitzó 2020, al projecte SolAqua, així com una transferència del capítol 2 al capítol 1 per 16.847,66 euros, en el pressupost del programa 512.10, Gestió i infraestructures de recursos hidràulics sanejament i depuració d'aigües (expedient 12.003/21-064). [2021/5942]  
La Comissió Europea, en el marc del Programa Horitzó 2020 de la UE, ha aprovat un acord de subvenció per al projecte SolAqua, que cerca aconseguir un sistema de reg amb energia solar accessible, fiable i assequible per a dins i fora d'Europa, que està liderat per la Universitat Politècnica de Madrid i, en aquest, intervenen diferents organismes, universitats i empreses d'Espanya, Portugal, França, Itàlia, Romania i el Marroc. La Generalitat Valenciana participa a través de la Direcció General de l'Aigua.  
Aquest projecte augmentarà la quota d'energia renovable a Europa en facilitar l'acceptació comercial del reg amb energia solar (SI per a les seues sigles en anglés), mitjançant la combinació de tecnologia fotovoltaica i hidràulica amb reg d'alta eficiència, podrà proporcionar energia per a reg amb 0 emissions i a un cost fins a un 70 % més baix que les solucions basades en combustibles fòssils existents, i amb el projecte SolAqua, es pretén eliminar les barreres econòmiques, legals, administratives i de falta d'estàndards tecnològics i de qualitat, que entrebanquen l'adopció per part del mercat d'aquest sistema de reg, així com dur a terme una campanya de conscienciació i difusió.  
Atesos els termes de l'acord de subvenció, la durada del projecte és de 36 mesos a partir de l'1 d'octubre de 2020, i el finança al 100 % la Comissió Europea, i el cost elegible total d'1.757.210 euros, dels quals la part que ha de gestionar la Generalitat, a través de la Direcció General de l'Aigua, fa la suma de 100.960 euros, que es distribueixen en 64.868 per a costos de personal, 15.900 per a costos directes i 20.196 per a costos indirectes. Ja s'ha rebut l'import corresponent a la primera bestreta del 75 %.  
Per a dur a terme la participació i les tasques que li corresponen, per part de Conselleria d'Agricultura, Desenvolupament Rural, Emergència Climàtica i Transició Ecològica, s'ha previst la creació d'un lloc de treball de caràcter temporal i jornada completa amb un cost anual estimat de 44.927,11 euros, adscrit al programa 512.10, Gestió d'Infraestructures de Recursos Hidràulics, Sanejament i Depuració d'Aigües; no obstant això, atés que el cost total del lloc per a tot el període de durada del projecte és superior a la part finançada per la UE, es proposa, d'una banda, generar crèdit del capítol 1, Despeses de personal, del programa, per un import de 16.847,67 euros i, per una altra, una transferència, per aquest mateix import des del capítol 2 del mateix programa, i donar així cobertura al cost estimat del lloc per al període que resta d'aquest exercici.  
A aquest efecte, i d'acord amb el que disposa l'article 50 de la Llei 1/2015, d'hisenda pública del sector públic instrumental i de subvencions, i en els articles 21 i 24 de la Llei 4/2020, de pressupostos de la Generalitat Valenciana per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos, aplicació 492.05, Transferències corrents de l'exterior. Altres transferències de la Unió Europea. Àrea de medi ambient, en 16.847,67 euros.  
  
Segon  
S'autoritza una minoració de crèdit en l'aplicació 42.96.87.088.18.9, per un import de 16.847,66 euros.  
  
Tercer  
S'autoritza un augment, en el pressupost de despeses, aplicació 52.07.81.199.40.5, per un import total de 33.695,33 euros, amb el detall següent:  
  
Aplicació Generat per ingressos Augment per transferència Total augment  
57.96.12.104.37.2 16.847,67 16.847,66 33.695,33  
  
  
València, 25 de maig de 2021.- El conseller d'Hisenda i Model Econòmic: Vicent Soler i Marco.